ברוס ויליס

וולטר ברוס ויליס (באנגלית: Walter Bruce Willis; נולד ב-19 במרץ 1955) הוא שחקן, מפיק וזמר אמריקאי. זוכה פרס גלובוס הזהב ושני פרסי אמי. ויליס נולד בבסיס צבאי באידאר-אוברשטיין שבגרמניה המערבית לאב אמריקאי ולאם גרמנייה. משפחתו נוצרית, והוא השתייך לזרם הלותרני (הכנסייה הלותרנית של מיזורי). לאחר שאביו השתחרר מהצבא ב-1957, הוריו שבו עמו לפנס גרוב, ניו ג'רזי שבארצות הברית. הוא הבכור בין ארבעה ילדים. היה נער חברותי, אף על פי שגמגם. ויליס הביע את עצמו על הבמה, בהופעות בתיכון, דבר שגרם לגמגומו להפסק.[דרוש מקור] ויליס עבר לניו יורק על מנת להיות שחקן קולנוע. לאחר מכן עבר לקליפורניה והתפרסם לראשונה בסדרת הטלוויזיה "בלשים בלילה" (1989-1985). באותה תקופה כיכב בסרט הדרמה "בתוך ארץ", ודיבב בסרט המצליח "תראו מי שמדבר". בסוף שנות ה-80 של המאה ה-20, הקליט ויליס אלבום פופ–בלוז בשם "The Return of Bruno", אשר כלל את הלהיט "Respect Yourself". הפריצה הגדולה שלו הייתה בסדרת סרטי הקולנוע "מת לחיות", שהפכה אותו לכוכב הוליוודי. בתחילת שנות ה-90 של המאה ה-20 ויליס כיכב במספר סרטים כושלים כמו "מדורת ההבלים", "הדסון הוק", "בטווח פגיעה" ואף המותחן הארוטי "צבע הלילה". ב-1994 ויליס כיכב בסרט "ספרות זולה" של קוונטין טרנטינו שזכה להצלחה רבה. מאוחר יותר הצליחו גם סרטים אחרים שכיכב בהם, כגון "12 קופים", "האלמנט החמישי", "ארמגדון" ו"החוש השישי". ב-2000 ויליס שיחק בתפקיד אורח בסדרת הטלוויזיה "חברים" כפול סטיבנס, אביה של אליזבת, חברתו/תלמידתו של רוס גלר, ובן-זוגה לזמן קצר של רייצ'ל גרין, בעונה השישית. בשנת 2007 ויליס חזר לשחק את השוטר מקליין ב"מת לחיות 4.0". בשנת 2012 שיחק בתפקיד ראשי בקומדיה הרומנטית "ממלכת אור הירח" בבימויו של וס אנדרסון. בשנת 2013 ויליס גילם שוב את השוטר מקליין ב"מת לחיות ביום טוב". בשנת 2016 שיחק בסרט הפעולה "איום מיידי" (Extraction) לצד קלאן לוץ ודן בילזריין. בשנת 2018 הופיע בתפקיד הראשי בסרטים "משאלת מוות". ב-2019 הופיע בתפקיד ראשי בסרטו של מ. נייט שאמלאן, "מיסטר גלאס". בשנים 1987–2000 היה ויליס נשוי לשחקנית דמי מור, ונולדו להם שלוש בנות ב-1988, 1991 ו-1994. ב-2004 היה מאורס לדוגמנית ברוק ברנס אך לא התחתן לבסוף. מאז 2009 ויליס נשוי בשנית לדוגמנית הבריטית אמה המינג. הם נישאו בחתונה פרטית באיי טרקס וקייקוס. לאחר כשבוע נישאו רשמית בטקס אזרחי בארצות הברית. לזוג נולדו שתי בנות: מייבל ריי ב-2012, ואבלין פן ב-2014. ויליס הוא תומך של המפלגה הרפובליקנית לרוב. היה בין הידוענים היחידים שהביעו תמיכה פומבית בצבא ארצות הברית במלחמת עיראק (מלחמת המפרץ השנייה). ב-17 באוגוסט 2006 במהלך מלחמת לבנון השנייה היה חתום על מודעה על עמוד שלם בעיתון ה"לוס אנג'לס טיימס", שגינתה את הטרור שגורמים ארגוני החמאס והחזבאללה, ותמכה באזרחים שנפגעו בישראל ובלבנון. על מודעה זו היו חתומים גם ניקול קידמן, מייקל דאגלס, סילבסטר סטאלון, דני דה ויטו, ג'יימס וודס, סם ריימי, רידלי סקוט ועוד. ב-30 במרץ 2022 הודיעה משפחתו של ויליס על פרישתו ממשחק לאחר שאובחן עם אפאזיה. בשל כך פרס פטל הזהב שנתן "פרס" מיוחד על תפקודיו הגרועים, החליט לבטל את הפרס. ב-16 בפברואר 2023 הודיעה משפחתו של ויליס כי הוא אובחן עם דמנציה פרונטו-טמפורלית מתקדמת (אנ'). ברוס ויליס, במסד הנתונים הקולנועיים IMDb (באנגלית) ברוס ויליס, באתר "אידיבי", מאגר הידע העברי לקולנוע ישראלי ועולמי ברוס ויליס, באתר AllMovie (באנגלית) ברוס ויליס, באתר Rotten Tomatoes (באנגלית) ברוס ויליס, באתר Box Office Mojo (באנגלית) ברוס ויליס, באתר Metacritic (באנגלית) ברוס ויליס, במסד הנתונים הקולנועיים KinoPoisk (ברוסית) ברוס ויליס, באתר ספוטיפיי ברוס ויליס, באתר AllMusic (באנגלית) ברוס ויליס, באתר MusicBrainz (באנגלית) ברוס ויליס, באתר Yandex.Music (ברוסית) ברוס ויליס, באתר Discogs (באנגלית) ברוס ויליס, באתר Songkick (באנגלית) ברוס ויליס, באתר SecondHandSongs ברוס ויליס, באתר בילבורד (באנגלית) אמיר קמינר, "כן, אני שוב מציל את העולם", באתר ynet, 23 בספטמבר 2009 יובל אברמוביץ', פאריס‏, ברוס הגדול מכולם, באתר וואלה, 2 ביולי 2010 אביהו קדוש, ניו יורק, על מה אתה מדבר, וויליס?, באתר ynet, 20 באוקטובר 2010 דורון פישלר‏, לקראת "מת לחיות ביום טוב": איך ברוס וויליס עדיין רלוונטי?, באתר וואלה, 13 בפברואר 2013 אור ברנע, יותר קשוח אפילו מצ'אק נוריס: ברוס וויליס חוזר, באתר ynet, 15 בפברואר 2013 דבורה רוס, טיימס, ברוס ויליס: "נמאס לי כבר מפיצוצים ואקשן", באתר nrg‏, 26 ביולי 2013 ברוס ויליס, באתר אנציקלופדיה בריטניקה (באנגלית) אורון שמיר, ברוס הגדול מכולם: התפקידים הבלתי נשכחים של ברוס ויליס, באתר הארץ, 3 באפריל 2022 WENN (2006-08-17). "Michael Douglas, Bruce Willis and Nicole Kidman Unite Against Terrorism". Hollywood.com (באנגלית אמריקאית). נבדק ב-2017-07-17. Tapp, Tom (March 30, 2022). Bruce Willis Stepping Away From Acting Amid Health Issues, Family Announces. Deadline Hollywood, retrieved March 30, 2022 משפחתו של ברוס וויליס חושפת: הוא לקה בדמנציה מתקדמת, באתר וואלה, 16 בפברואר 2023 מאיר שניצר, סרט / ליאונרדו דה פינציי, חדשות, 12 באוגוסט 1991